Արմեն Մեդվեդև

Արմեն Նիկոլաևիչ Մեդվեդև (մայիսի 28, 1938(1938-05-28), Մոսկվա, ԽՍՀՄ), ռուս կինոքննադատ, կինոգետ, կինոպրոդյուսեր, մանկավարժ։ ՀԽՍՀ արվեստի վաստակավոր գործիչ (1987)։ Ռուսաստանի Դաշնության արվեստի վաստակավոր գործիչ (1995)։ «Նիկա» մրցանակի կրկնակի դափնեկիր (2000, 2011)։


== Կենսագրություն ==
Արմեն Մեդվեդևը ծնվել է 1938 թվականի մայիսի 28-ին, Մոսկվայում` հայկական ընտանիքում։ Նրա նախատատը Մոսկվա է եկել 1915 թվականին՝ փրկվելով ցեղասպանությունից։ Անունը տրվել է ի պատիվ նրա ազգական՝ դերասանուհի Անաիդա Մասչյանի ամուսնու՝ Արմեն Գուլակյանի։ 1955 թվականին ընդունվել է ԿՀՊԻ-ի ռեժիսորական ֆակուլտետ (Ալեքսանդր Դովժենկոյի արվեստանոց), 1956 թվականի հունվարին տեղափոխվում է կինեմատոգրաֆիայի ֆակուլտետ (Նիկոլայ Լեբեդևի արվեստանոց), որն ավարտել է 1960 թվականին։ 
Ավարտելուց հետո աշխատել է որպես մեթոդիստ, դասախոսությունների բաժնի վարիչ, 1964 թվականից՝ ԽՍՀՄ կինեմատոգրաֆիստների միության Խորհրդային կինոարվեստի քարոզչության բյուրոյի տնօրեն։ 1966 թվականին նշանակվել է «Սովէքսպորտֆիլմ»-ի «Սովետսկի ֆիլմ» ամսագրի գլխավոր խմբագիր։ 
1970 թվականին ավարտել  է ԿՀՊԻ-ի ասպիրանտուրան։ 1981 թվականին պաշտպանել է ատենախոսություն արվեստի պատմության թեկնածուի գիտական աստիճանի համար` «50-70-ականների վերջերին խորհրդային կինոարվեստում ժամանակակից հերոսի բարոյական աշխարհի արտացոլման խնդիրները» թեմայով։ 
1972 թվականից աշխատել է որպես գլխավոր խմբագրի տեղակալ, 1982 թվականից՝ «Կինոյի արվեստ» ամսագրի գլխավոր խմբագիր։ 1982-1986 թվականներին Սցենարիստների և ռեժիսորների բարձրագույն դասընթացներում «Ժամանակակից խորհրդային Ֆիլմ» թեմայով դասախոսություններ է կարդացել.:                       
1984 թվականին նշանակվել է ԽՍՀՄ պետկինոյի Գլխավոր սցենարային և խմբագրական կոլեգիայի  գլխավոր խմբագիր։ 1987-1989 թվականներին եղել է ԽՍՀՄ կինեմատոգրաֆիայի պետական կոմիտեի նախագահի առաջին տեղակալ։ 1989-1991 թվականներին եղել է ԽՍՀՄ Մինիստրների խորհրդի մշակույթի և կրթության բաժնի վարիչ։ 1991 թվականին աշխատել է ԽՍՀՄ Նախագահի աշխատակազմում որպես խորհրդատու, 1992-1999 թվականներ եղել է ԽՍՀՄ Նախագահին կից հատուկ հանձնարարությունների պետական խորհրդականի աշխատակազմի խորհրդական, որպես Ռուսաստանի Դաշնության կինեմատոգրաֆիայի պետական կոմիտեի նախագահ։ 
Միխայիլ Ուլյանովը Արմեն Մեդվեդևի մասին գրել է.

1999 թվականից նախագահում է Երեխաների և երիտասարդության համար կինոյի և հեռուստատեսության զարգացման միջազգային հիմնադրամը («Ռոլան Բիկով» հիմնադրամ)։ Նաև «Պատուհան դեպի Եվրոպա» Վիբորգյան կինոփառատոնի նախագահն է։ 1980 թվականից դասավանդում է ԿՀՊԻ-ի կինեմատոգրաֆիայի ֆակուլտետում։ Հեղինակ է բազմաթիվ հոդվածների և կինոարվեստի մասին մի շարք գրքերի, այդ թվում՝ «Ակնարկներ դերասանների մասին» (1961), «Ո՞վ է նա»։ (1968), «Տասներորդ մուսան» (Անդրեյ Չեռնիշևի հետ միասին, 1977), «Երկրի վրա կյանքի համար» (Իրինա Շիլովայի հետ միասին, 1982), «Կինոյի տարածք» (2001)։


== Պարգևներ ==
«Պատվո նշան» շքանշան, 1981
Ռուսաստանի Դաշնության արվեստի վաստակավոր գործիչ, 1995,
Ռուսաստանի Դաշնության Նախագահի շնորհակալագիր (14 օգոստոսի, 1995) - 1941-1945 թվականների Հայրենական մեծ պատերազմում Հաղթանակի 50-ամյակի տոնակատարության նախապատրաստման և անցկացման գործում ակտիվ մասնակցության համար, 1995,
Հայրենիքի հանդեպ ծառայությունների համար, IV աստիճանի շքանշան, 1998,
«Ոսկե կինոխցիկ» Բեռլինի միջազգային կինոփառատոնում, 1999,
«Ոսկե խոյ» մրցանակ - Լավագույն խաղարկային ֆիլմի համար («Խրուստալյով, մեքենա»), 1999,
«Նիկա» մրցանակ - Լավագույն խաղարկային  ֆիլմի համար («Խրուստալյով   մեքենա»), 2000,
Սոչիի «Կինոտավր» կինոփառատոն - մրցանակ «Ռուսական կինոյի զարգացման գործում ունեցած նշանակալի ավանդի համար», 2008,
«Նիկա» մրցանակ «Կինեմատոգրաֆիական գիտությունների, քննադատության և կրթության  բնագավառում ավանդի  համար», 2011,
Պատվո շքանշան (Հայաստան), 2018,


== Պրոդյուսեր ==
Մեծ զորավար Գեորգի Ժուկով, պրոդյուսեր Ս. Սուրիկովի, Ա. Գանեմի հետ համատեղ, 1995
«Խրուստալյով, մեքենա» պրոդյուսեր Ա. Գոլուտվայի և Գ. Սելիգմանի հետ համատեղ, 1998
Երեքը և Սնեժինկան, պրոդյուսեր Մհեր Մկրտչյանի հետ համատեղ, 2007


== Ֆիլմեր ==
«Արմեն Մեդվեդև. Ես նրանց բոլորին շատ եմ սիրում» Archived 2019-09-24 at the Wayback Machine., ռեժիսոր` Սերգեյ Սնեժկին, Ռուսաստան, 2013։


== Մատենագիտություն ==
Кто он? [Текст]. — Москва : Искусство, 1968. — 126 с.
Десятая муза [Текст] : Рассказы о киноискусстве : [Для сред. и ст. возраста] / А. Медведев, А. Чернышев. — Москва : Дет. лит., 1977. — 175 с.
Проблемы отражения нравственного мира героя-современника в советском киноискусстве конца 50-х — 70-х годов : диссертация на соискание учёной степени кандидата искусствоведения : 17.00.03. — Москва, 1981. — 186 с.
Вячеслав Тихонов : Творч. портр. / А. Медведев. — М. : Б. и., 1983. — 32 с.
Духовный мир героя советского кино / А. Н. Медведев. — М. : Знание, 1984. — 48 с.
Что человек должен / А. Медведев. — М. : Всесоюз. бюро пропаганды киноискусства, 1986. — 93,[19] с.
Территория кино. — М. : ВАГРИУС, 2001. — 287 с.


== Ծանոթագրություններ ==